b'\n_START_ARTICLE_\nPrusikov vozel\n_START_SECTION_\nPrednosti in slabosti\n_START_PARAGRAPH_\nPrusikov vozel se uporablja predvsem v nujnih primerih, saj je la\xc5\xbeji od ostalih. Dr\xc5\xbei na dveh vrveh in omogo\xc4\x8da mo\xc4\x8dno navezavo, ki ne po\xc5\xa1koduje vrvi. Dobro dr\xc5\xbei obremenitev v obeh smereh. Njegova slabost je, da ne dr\xc5\xbei obremenitve na zmrznjenih mokrih vrveh in da ga je v\xc4\x8dasih te\xc5\xbeko odvezati.\n_START_SECTION_\nIzdelava\n_START_PARAGRAPH_\nPrusikov vozel se izdela z ve\xc4\x8dkratnim (navadno trikratnim do petkratnim) zavitjem pomo\xc5\xbene vrvice (prusika) okrog vrvi, nato pa nazaj skozi vozel, s \xc4\x8dimer se okrog vrvi oblikuje sod\xc4\x8dek z repom, ki visi iz sredine. Pri obremenitvi repa se zavoji zategnejo in v vrvi napravijo upogib. Po razbremenitvi se lahko zanka pomakne vzdol\xc5\xbe vrvi s potiskom sod\xc4\x8dka. Po obremenitvi je prusikov vozel v\xc4\x8dasih te\xc5\xbeko popustiti, najhitreje se to stori s potiskom loka, zanke vrvi, ki poteka od vrhnjega zavoja \xc4\x8dez vozel do spodnjega zavoja, malo vzdol\xc5\xbe repa. S tem se zavoj razrahlja in oprijem popusti, kar olaj\xc5\xa1a gibanje.'